ჩხოროწყუს მუნიციპალიტეტის საკრებულოს წევრის,შოთა შენგელიას ანგარიში 2020 წელს გაწეული საქმიანობის შესახებ

ანგარიში

როგორც თქვენთვის ცნობილია, 2017 წლიდან დღემდე ვარ ჩხოროწყუს მუნიციპალიტეტის საკრებულოს მაჟორიტარი დეპუტატი.უფლებამოსილების განხორციელების დღიდან ვარ ფრაქცია ,,პატრიოტები და მწვანეები ერთად“წევრი,ასევე საკრებულოს ორი კომისიის ,,სივრცით-ტერიტორიული დაგეგმარებისა და ინფრასტრუქტურის“, ,ქონების მართვისა და ბუნებრივი რესურსების საკითხთა კომისიის წევრი.შესაბამისად, აქტიურად ვმონაწილეობ კომისიის სხდომებში,სადაც განვიხილავთ ინიცირებულ პროექტებს,მოსახლეობის წინადადებებსა და პეტიციებს.საანგარიშო პერიოდში არაოფიციალური შეხვედრების გარდა მაქვს ჩატარებული გეგმიური შეხვედრები,სადაც განხილული იყო სხვადასხვა სახის პრობლემური საკითხები.მათ შორის გამოვყოფდი მავნე მწერის,ფაროსანას უარყოფით ზეგავლენას სოფლის ძირითადი შემოსავლის წყაროზე-თხილის კულტურაზე,ასევე -პრობლემური სიტუაცია შიდასასოფლო გზებზე.ადგილობრივი თვითმმართველობის, მერიისა და საკრებულოს ხელმძღვანელი პირები სისტემატურად აწყობენ შეხვედრებს სოფლის მოსახლეობასთან,სადაც მიმდინარეობს წამოჭრილი პრობლემების გზების ძიება.აღვნიშნავ, რომ ჩვენი სოფლის ხშირი სტუმრები იყვნენ წალენჯიხისა და ჩხოროწყუს მაჟორიტარი დეპუტატი,ასევე სამეგრელო-ზემო სვანეთის გუბერნატორი, რომლებიც ადგილზე გაეცნენ სოფელში არსებულ პრობლემებს.მიმდინარე წელს ჩვენს თემში ჩატარდა სხვადასხვა სახის ინფრასტრუქტურული პროექტები:სოფლის ცენტრში აშენდა ახალი ამბულატორია, კაპიტალურად შეკეთდა ადმინისტრაციული შენობა,რემონტი ჩაუტარდა მეორე ჭოღის საბავშვო ბაღს,ლეხობელესა და ლეჯვატეს უბანში ხიდებს გაუკეთდა ახალი სახელური, მოასხეს რკინა-ბეტონის საფარი, ასეთივე შავისაფარი დაიგო სოფლის სხვადასხვა ადგილას,კერძოდ,აღმართებზე,დაახლოებით 200მ. სიგრძის,რომლის სამუშაოებში ჩართული იყო ადგილობრივი მოსახლეობა. ამჟამად მიმდინარეობს სხვადასხვა სახის პრობლემების ეტაპობრივად გადაჭრის გზების ძიება ადგილობრივ ხელისუფლებასთან ერთად.და ბოლოს ,მადლობა მინდა გადავუხადო ყველა იმ ადამიანს, ვინც მონაწილეობდა ამ პრობლემების მოგვარებაში.